armvectores/hy_wikipedia_2023 huggingface dataset:
Իվան Պասկևիչ

Իվան Պասկևիչ (ռուս.՝ Иван Фёдорович Паскевич, մայիսի 8 (19), 1782, Պոլտավա, Novorossiysk Governorate, Ռուսական կայսրություն - հունվարի 20 (փետրվարի 1), 1856, Վարշավա, Ռուսական կայսրություն), ծնունդով ուկրաինացի ռազմական առաջնորդ էր։
1826-1828թթ ռուս-պարսկական երկրորդ պատերազմում 1827 թվականի հոկտեմբեր ամսին գրավեց Երևանի բերդը։ 1828 թվականի փետրվարի 10 ին, ավարտելով հաջող հարձակումը և ընդառաջ գնալով պարսիկների հաշտության խնդրանքներին, Իրանի Թուրքմենչայ գյուղում կնքվեց պայմանագիր, ըստ որի Երևանի և Նախիջևանի խանությունները և Օրդուբադի օկրուգը միացան ռուսական Կայսրությանը։ Այս պատմական ելակետային կետից սկսած փոխվեց հայ ժողովրդի պատմության բացասական ընթացքը։ Ռուսական կայսրության կազմում գտնվելով Հայաստանը դարձավ քրիստոնյա Ռուսաստանի հովանու տակ գտնվող շրջան, ստեղծվեց հայկական մարզը, այնուհետև Երևանի նահանգը։ Ռուսաստանի նախաձեռնությամբ իրականացավ հայերի մասսայական ներգաղթ և վերականգնվեց երբեմնի կորուսյալ հայկական արդարությունը։
Իր հաղթանակների համար նա 1828 թ. Էրիվանի կոմս և 1831 թ. Լեհաստանի թագավորության փոխարքա տիտղոսներ է ստացել։ Նա ֆելդմարշալի աստիճանի է հասել Ռուսական բանակում, այնուհետ նաև Պրուսիայի և Ավստրիայի բանակներում։


== Ծանոթագրություններ ==
Սայանսկի

Սայանսկի (ռուս.՝ Саянский), քաղաքատիպ ավան Ռուսաստանի Կրասնոյարսկի երկրամասի Ռիբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3881 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Որոշիչ

Որոշիչը գոյականական անդամի այն լրացումն է, որը ցույց է տալիս առարկայի որակական և քանակական հատկանիշ։
Օրինակ՝ Լուսավոր երազների գրկում ճախրում էին սիրահարված պատանու հոգու թևերը։
Որոշիչը պատասխանում է ինչպիսի՞, ո՞ր, որքա՞ն հարցերին։ Որոշիչն արտահայտվում է հետևյալ ձևերով
1. գոյականով

ուղղական հոլովովՕրինակ՝ Բժիշկ Սարգսյանն ավարտեց վիրահատությունը։

սեռական հոլովովՕրինակ՝ Արամի ձեռքի ժամացույցը մեխանիկական է։
2. ածականով
Օրինակ՝ Աղջկա հրե աչքերը խելքահան էին արել տղային։
3. դերանունով
Օրինակ՝ Այս հոդվածը շատերին կստիպի խոսել։
4. հարակատար և ենթակայական դերբայներով
Օրինակ՝ Կարդացած գրքերը դրել էր արկղում։
Ինձ ժպտացող աղջիկը դեռ դպրոցում է սովորում։
5. թվականով
Օրինակ՝Հինգ աշակերտ մտավ դասարան։
6. մակբայով
Օրինակ՝ Արագ քայլքը կարող է վնասակար լինել։
Որոշիչ ունեցող անդամը կոչվում է որոշյալ։ Որոշիչը հիմնականում գտնվում է որոշյալից առաջ և չի տրոհվում։ Այդպիսի որոշիչի շարադասությունը առաջադաս է և համարվում է սովորական կամ ուղիղ։ Որոշիչը կարող է գտնվել նաև որոշյալից հետո։ Այդպիսի շարադասությունը կոչվում է հետադաս կամ շրջուն և տրոհվում է բութով։ Եթե հետադաս որոշչից հետո նախադասությունը շարունակվում է, ապա որոշիչը տրոհվում է նաև ստորակետով, որպեսզի անջատվի նախադասության մյուս անդամներից։
Օրինակ՝ Դա մի փոքրամարմին կին էր՝ տարօրինակ, ծեր, առողջությունից զրկված, անհրապույր տեսքով և շատախոս:
Որոշյալը հաճախ ունենում է մեկից ավելի որոշիչներ, որոնք կոչվում են բազմակի անդամներ և տրոհվում են ստորակետերով։ Եթե բազմակի որոշիչներից մեկն արտահայտված է հարաբերական ածականով, իսկ մյուսը՝ որակական, ապա նրանց միջև ստորակետ չի դրվում, և միշտ հարաբերական ածականը գտնվում է որակական ածականից առաջ։
Օրինակ՝ Փայտե դեղին նստարանին նստել էին ծերունիները։


== Գրականություն ==
Մ. Աբեղյան, Հայոց լեզվի տեսություն, Երևան, 1965։
Ս. Աբրահամյան, Ժամանակակից հայերենի քերականություն, Երևան, 1969։
Վ. Առաքելյան, Հայերենի շարահյուսություն, մաս Ա, Բ, Երևան, 1958, 1964։
Հ. Պետրոսյան, Հայերենագիտական բառարան, Երևան, 1987։
Գոլհոֆեն

Գոլհոֆեն  (գերմ.՝ Gollhofen), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 2539 մարդ (2010 թվականի դեկտեմբերի 31-ի տվյալներով)։ Տարածքը 17,03 կմ² է։ Պաշտոնական կոդը՝  09 5 75 127։
Համայնքը ստորաբաժանվում է 2 վարչական միավորի[1]։


== Ծանոթագրություններ ==


== Արտաքին հղումներ ==
Պաշտոնական կայք
Թուրքական փոխառությունները հայերենում

Թուրքական փոխառություններ, հայերենի` թուրքերենից փոխառյալ բառերը։
Թուրքական դարավոր լծի, իշխանավորների, ապա պետության բռնատիրական ու ձուլողական քաղաքականության արդյունք է նաև թուրքերենի` լեզվական ու հատկապես բառապաշարային ազդեցությունը հայերենի վրա, որ սկսում է 13-14 դարերից։ Թուրքերենն իր ազդեցությունն է թողել միջին հայերենի ու գերազանցապես հայ բարբառների վրա։ Հայ բարբառներում թուրքերենից փոխառյալ (անմիջական ու միջնորդավորված) բառերի քանակը մի քանի հազարի է հասնում։
Հայոց գրական լեզուն սկզբունքորեն մերժում է թուրքական փոխառությունները։ Ժամանակակից գրական հայերենում գործածվում են միայն մոտ երեք տասնյակ թուրքական փոխառություններ, որոնք գրական լեզու են անցել բարբառներից։ Այդ բառերի մի մասը միջնորդավորված փոխառություններ են և արաբական ու պարսկական (ուշ շրջանի) ծագում ունեն. աթաբեկ, ալոճ, աղութ (հակինթ), արխ (առու), բաբան (պարսպաքանդ պատերազմական գործիք), բեղ, բեկ, բիճ (ապօրինի զավակ), բուխարի(կ), դդմաճ, դում, ելակ, երշիկ, զիլ (սուր ձայն), զմրուխտ, թաղար, թոզ (փոշի), խաթուն (տիկին), խամաճիկ (տիկնիկ), խամութ, խորոտ(իկ), ճոթ (ծայր), մասուրա (մաքոք), յոլա (յոլա գնալ), չոքել, ջիգր (վրեժ, ոխ), վառոդ, տոպրակ, փուր (կեղև), քութեշ։
Այս բառերի զգալի մասը պատկանում է գրական լեզվի ժողովրդախոսակցական բառապաշարին։ Դրանց մեծ մասը ժամանակակից հայերենում ունեն իրենց հոմանիշները՝ աղութ - հակինթ, արխ - առու, թոզ - փոշի, տոպրակ - պարկ, մախաղ և այլն։


== Ծանոթագրություններ ==


== Աղբյուրներ ==
Ա. Սուքիասյան, Ժամանակակից հայոց լեզու, Երևան, 2008, էջ 206։
Իգոր Պրեսնյակով

Իգոր Վիտալևիչ Պրեսնյակով (ռուս.՝ Игорь Витальевич Пресняков, մայիսի 8, 1960(1960-05-08), Մոսկվա, ԽՍՀՄ), ռուս կիթառահար։ Հայտնի է դարձել 2007 թվականին՝ ՅուԹուբ վիդեո-կայքի միջոցով, որտեղ ունի ավելի քան 350.000 բաժանորդ, իսկ նրա ստեղծագործությունները լսվել են ավելի քան 168 միլիոն անգամ։
Իգոր Պրեսնյակովը Մոսկվայում ուսումնասիրել է դասական երաժշտություն, այնուհետև կատարելագործման նպատակով մեկնել Նիդերլանդներ։ Նա ակուստիկ կիթառի միջոցով կատարում է դասական, փոփ և ռոք երաժշտության հայտնի ստեղծագործություններ։
2012 թ. Ի. Պրեսնյակովը համերգով հանդես է եկել ԱՄՆ-ում։


== Սկավառակագրություն ==
Good times (Happy Guitar Instrumentals, Vol. 1, 2010), համագործակզությամբ՝ Julian Anderson, Wonderland Records
Chunky Strings (2010), Presnyakov Music Productions
Acoustic Rock Ballad Cover (2011), Presnyakov Music Productions
Acoustic Pop Ballads (2011), Presnyakov Music Productions


== Հղումներ ==
Իգոր Պրեսնյակովի պաշտոնական կայքը
Իգոր Պրեսնյակովի ալիքը YouTube-ում
1247

1247 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1247 թվականն է, 
XIII դարի 47-րդ տարին։


== Դեպքեր ==


== Ծնունդներ ==


== Մահեր ==
Էսպունյոլա

Էսպունյոլա  (իսպ.՝ Espunyola, կատ.՝ L'Espunyola), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Բերգեդա շրջանում։ Զբաղեցնում է 35,46 կմ² մակերես։ Բնակչությունը կազմում է 262 մարդ (2010 թվական)։


== Ժողովրդագրություն ==


== Ծանոթագրություններ ==


== Արտաքին հղում ==
Información de la Generalitat de Catalunya Archived 2007-09-29 at the Wayback Machine.(կատ.)
Información del Institut d'Estadística de Catalunya(իսպ.)
Վահե Թադևոսյան

Վահե Թադևոսյանը (հոկտեմբերի 17, 1983(1983-10-17), Երևան, Հայկական ԽՍՀ, ԽՍՀՄ), հայ ֆուտբոլիստ է, որը հանդես է գալիս «Ուլիս» ֆուտբոլային ակումբում որպես հարձակվող։


== Կենսագրություն ==
Նախկինում նա ելույթ է ունեցել «Արարատ», «Բանանց» և շվեյցարական «Աարաու՚» ակումբներում։ Թադևոսյանը ժամանակին հանդես է եկել նաև Հայաստանի երիտասարդական հավաքականում։


== Արտաքին հղումներ ==
Վահե Թադևոսյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)


== Աղբյուրներ ==
Աստերոիդների ցանկ (96701-96800)

Աստերոիդների ցանկ (96601-96700)  • Աստերոիդների ցանկ  • Աստերոիդների ցանկ (96801-96900)
 Աստերոիդների ցանկ (96601-96700)  • Աստերոիդների ցանկ  • Աստերոիդների ցանկ (96801-96900)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Կարոլինա Ռուիս Կաստիլյո

Կարոլինա Վերոնիկա Ռուիս Կաստիլյո (իսպ.՝ Carolina Verónica Ruiz Castillo, հոկտեմբերի 14, 1981(1981-10-14), Օսորնո, Լոս Լագոս, Չիլի),  իսպանացի լեռնադահուկորդուհի։ 2002, 2006, 2010, 2014 թվականներին ձմեռային օլիմպիական խաղերի Իսպանիայի հավաքականի անդամ։ Աշխարհի գավաթի 1-ին փուլի հաղթող։


== Կենսագրություն ==
Կարոլինա Ռուիս Կաստիլյոն ծնվել է 1981 թվականին Չիլիի Օսորնո քաղաքում։ Իսպանիան ներկայացրել է չորս ձմեռային օլիմպիական խաղերում և աշխարհի ութ առաջնություններում։ Կարոլինան ծնողների հետ Իսպանիա է տեղափոխվել ծնվելուց մի քանի շաբաթ հետո, մասնավորապես Սիեռա Նևադայում (Գրանադա)։ Մրցել է նաև եվրոպական գավաթի համար և աշխարհի պատանեկան առաջնություններում, որտեղ նվաճել է երկու մեդալ։
Աշխարհի գավաթ առաջին անգամ շահել է 2013 թվականի լեռնադահուկային առաջնությունում Մերիբելում, Ֆրանսիա։


== Աշխարհի գավաթի խաղարկության արդյունքներ ==


=== Եզրափակչի լավագույն տասը ===
1 հաղթանակ – (1 Արագընթաց վայրէջք (ԱՎ))
2 հարթակ – (1 ԱՎ, 1 գեր սլալոմ)
14 լավագույն տասնյակ – (9 ԱՎ, 4 ԳՍ, 1 ԳՍ)


=== Մրցաշրջանի վիճակագրություն ===


== Օլիմպիական արդյունքներ ==


== Ծանոթագրություններ ==


== Արտաքին հղումներ ==
FIS-ski.com Archived 2013-04-17 at the Wayback Machine. – Carolina Ruiz Castillo – World Cup Սեզոն standings
Ski-db.com – results – Carolina Ruiz Castillo
Salomon Racing.com Archived 2015-09-24 at the Wayback Machine. – team – alpine skiing – Carolina Ruiz Castillo
http://www.carolinaruiz.com/ Կարոլինա Ռուիս Կաստիլյո. պաշտոնական կայք  (Իսպաներեն)
Ավանգարդ (գյուղ, Պարտիզանսկի քաղաքային օկրուգ)

Անվան այլ կիրառումների համար տե՛ս՝ ԱվանգարդԱվանգարդ (ռուս.՝ Авангард), գյուղ Ռուսաստանի Պրիմորիեի երկրամասի Պարտիզանսկի քաղաքային օկրուգի կազմում։
Բնակչությունը 2009 թվականին գրանցված տվյալներով կազմում էր 2500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արջը և երկու ընկերները

Արջը և երկու ընկերները, Տիգրան Փոլատի նկարազարդումներից, որտեղ ամեն ինչ թվում է իրական և ժամանակակից։ Ծիծաղաշարժ վիճակում են անհեռատես երիտասարդները, որոնք, դեռ արջին չսպանած, նրա մորթին արդեն վաճառել էին հարևան մուշտակագործին։


== Սյուժե և արտահայտչական միջոցներ ==
Իրականի անմիջական ընկալումով է պատկերված և' ծառը մագլցող տղան, և' գետնին փռված մեռած ձևացող տղան, և' արջը, որ նրա վրա էր խոնարհվել` ստուգելու համար նրա մեռած լինելը։ Հստակ մտածողությամբ կառուցված պատկերը, առարկաների որոշակիությունը, արտահայտչական միջոցների կոնկրետությունը ամենայն պարզությամբ արտահայտում են առակի միտքը` բովանդակությունը դարձնելով պատկերավոր։ կոմպոզիցիան թույլատրում է մտածել առակի ավարտի մասին, երբ արջը  մոտենալու է գետնին թավալված ընկերոջը, հոտոտելու է նրա մարմինը և, մեռած համարելով, հեռանալու է, իսկ ընկերը, ծառից իջնելով, հարցնելու է, թե արջն ինչ է փսփսացել նրա ականջին և նա պատասխանելու է.

։


== Ծանոթագրություններ ==
Պարադու

Պարադու (ֆր.՝ Paradou), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 1638 մարդ, բնակչության խտությունը` 101.42 մարդ/կմ²։ Բնակավայրը զբաղեցնում է 16.15 կմ² տարածք։


== Աշխարհագրություն ==
Գտնվում է Փարիզ քաղաքից 600 կմ հարավ, Մարսել քաղաքից` 70 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 879 աշխատունակ (15-64 տարեկան) բնակիչ, որոնցից ակտիվ էին 649-ը, իսկ ոչ ակտիվները` 230։ Ակտիվության ցուցանիշը կազմում է 73,8 %։ 649 աշխատունակ մարդկանցից աշխատել է 591 անձ (315 տղամարդ և 276 կին)։ Գործազուրկ են եղել 58 անձ (14 տղամարդ և 44 կին)։ 230 անաշխատունակներից 68-ը եղել են աշակերտներ կամ ուսանողներ, 77-ը` թոշակառուներ, իսկ 85-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տուսառի

Տուսառի (էստ․՝ Tusari), գյուղ Էստոնիայի Լյաենեմաա նահանգի Նիվա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բրեյա (Իտալիա)

Բրեյա (իտալերեն՝ Breia), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 7 կմ² տարածք։ Բնակչությունը 2008 թվականի տվյալներով 191մարդ է։ Հեռախոսային կոդը՝ +39 0163։ Փոստային ինդեքս 13020։ Խտությունը՝ 27 մարդ/կմ²։


== Ժողովրդագրություն ==
Բնակչության աճ.


== Տվյալներ ==
Հեռախոսային համար - 0163 49196


== Պատկերասրահ ==

		


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զունկովո

Զունկովո (ռուս.՝ Зуньково), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանչեսկո Վեչելիո

Ֆրանչեսկո Վեչելիո (իտալերեն՝ Francesco Vecellio, մոտ 1475[…], Պիևե դի Կադորե, Բելունո, Վենետո, Իտալիա - 1560[…] կամ 1559, Պիևե դի Կադորե, Բելունո, Վենետո, Իտալիա), իտալական վաղ վերածննդի նկարիչ։ 
Ավելի հայտնի է որպես Տիցիանի ավագ եղբայր։


== Կենսագրություն ==
Երիտասարդության տարիներին Ֆրանչեսկոն զինվոր էր։ Որպես նկարիչ նա ակտիվ գործունեություն է ծավալել 1520-1530-ական թվականներին Վենետիկում և հիմնականում Կադորում։ Ոճով նա իր եղբոր համեստ հետևորդն էր։ 1524 թվականին Վեչելիոն նկարել է ժամանակակից Սան Վիտո Կադորե համայնքի եկեղեցիներից մեկի խորանը։ 1530 թվականից նա զբաղվում էր ընտանեկան գործերով, որոնք ընդհատում էին նրա գեղարվեստական ​​գործունեությունը։ 
1540-ական թվականներին Կանդիդայում ստեղծել է պոլիպտիխ։ Մոտավորապես նույն ժամանակ նա նկարել է Վենետիկի Սան Սալվադոր եկեղեցու երգեհոնի մի մասը։ Իսկ Սան Նիկոլա դի Բարիի եկեղեցու համար նկարել է «Ավետում» կտավը, որն այժմ գտնվում է Վենետիկյան ակադեմիայի պատկերասրահում։


== Մշակույթի մեջ ==
Ֆրանչեսկո Վեչելյոն հայտնվել է Assassin's Creed: Project Legacy ֆեյսբուքյան խաղում։ Ըստ սյուժեի՝ նա ոչ միայն նկարիչ էր, այլ նաև ասսասիններ եղբայրության անդամ։


== Ծանոթագրություններ ==


== Գրականություն ==
Bryan Michael, Armstrong Walter, Graves Robert Edmund Dictionary of Painters and Engravers, Biographical and Critical. — Лондон: George Bell and Sons, 1889 — С. 639.
Freedberg Sydney J. Painting in Italy, 1500—1600. — Penguin Books, 1993. — С. 345—346. — ISBN 84-376-0153-3.
Hope C. La famiglia di Tiziano e la dispersione del suo patrimonio//L’ultimo Tiziano e la sensualità della pittura. — Венеция, 2008. С. 28-41.
Tagliaferro G., Aikema B. Le botteghe di Tiziano. — Флоренция, 2009.
D’Incà E., Matino G. VI—VII//Regesto per Francesco Vecellio//Studi Tizianeschi. — Флоренция, 2011. — С. 20-46.
Էմիլ Սթանգ Կրտսեր

Անվան այլ կիրառումների համար տե՛ս՝ Էմիլ Սթանգ (այլ կիրառումներ)Էմիլ Սթանգ Կրտսեր (նորվ.՝ Emil Stang d.y., սեպտեմբերի 22, 1882(1882-09-22), Քրիստիանիա, Նորվեգիա - դեկտեմբերի 21, 1964(1964-12-21), Քրիստիանիա, Նորվեգիա),  նորվեգացի քաղաքական գործիչ, իրավաբան, դատավոր։


== Կենսագրություն ==
Ծնվել է Նորվեգիայի վարչապետ և Պահպանողական կուսակցության նախագահ Էմիլ Սթանգի ընտանիքում։ Հանդիսանում է անկախ Նորվեգիայի առաջին վարչապետ Ֆրեդերիկ Սթանգ ծոռը։
1905 թվականին ստացել է իրավագիտության թեկնածուի աստիճան։ 1911 թվականից աշխատել է Քրիստիանիաում որպես իրավաբան։ Նույն թվականին անդամագրվել է Նորվեգիայի աշխատավորական կուսակցություն և 1918 թվականին ընտրվել կուսակցության փոխնախագահ։
1917-ից 1928 թվականները հանդիսացել է Քրիստիանիայի քաղաքային խորհրդի անդամ։
1919 թվականին որպես պատվիրակ գործուղվել է Մոսկվա՝ մասնակցելու Կոմունիստական ինտերնացիոնալի առաջին հավաքին։ Քյուրե Գրեպայի մահից հետո 1922-1923 թվականներին կատարել է Աշխատավորական կուսակցության նախագահի պարտականույթունները։ 1923 թվականին մասնակցել է Նորվեգիայի կոմունիստական կուսակցության ստեղծման աշխատանքներին՝ դառնալով վերջինիս կենտրոնական կոմիտեի անդամ։
1928 թվականին լքում է Կոմունիստական կուսակցությունը և սկսում զբաղվել իրավաբանական աշխատանքով։ 1937 թվականին նշանակվում է Ներվոգիայի վերին ատյանի դատարանի դատավոր։
Նորվեգիայի գերմանական օկուպացիայի առաջին տարում ձերբակալվել է; Սկզբնական շրջանում պահվել է Օսլոյի բանտում, այնուհետև տեղափոխվել Գերմանիայում գտնվող Զակսենհաուզենի համակենտրոնացման ճամբար։
1946 - 1952 թվականներին զբաղեցրել է Նորվեգիայի վերին ատյանի դատարանի գլխավոր դատավորի պաշտոնը։


== Աղբյուրներ ==
Friis, Jakob; Hegna, Trond, eds. (1936). "Stang, Emil".(նորվ.)
Hegna, Trond (1934). "Komintern". In Friis, Jakob; Hegna, Trond.(նորվ.)
Bratberg, Terje. "Stang – yngre haldenslekt". Store norske leksikon.(նորվ.)
Դավիթ XI

Դավիթ XI (Քարթլիի արքա)', Դաուդ խան, 16-րդ դար - մոտ 1579, Ստամբուլ, Օսմանյան կայսրություն), եղել է Քարթլիի արքա։ Իսլամ ընդունելուց հետո պարսից շահ Թահմասպ I-ի կողմից նշանակվել է խան(1562-1578 )։


== Կենսագրություն ==
Դավիթը Քարթլիի թագավոր Սիմոն I-ի եղբայրն էր, ով իր երկրի ազատագրման համար երկար տարիներ պայքարել էր Սեֆյան Պարսկաստան-ի և Օսմանյան Թուրքիայի դեմ։ Դավիթ XI-ը 1562 թվականին ներկայացել էր Թահմասպ I-ին, հրաժարվել քրիստոնեությունից և ստացել խան կոչումը։ Շահը, նրան նշանակելով Քարթլիի կառավարիչ, պարսկական բանակով ուղարկել էր իր իշխանությունը ի կատար ածելու։ Դավիթ XI-ը պարսկական օկուպացիոն ուժերի և մի քանի հավատարիմ ազնվականների հետ գնում է հաստատվելու Թբիլիսի-ի և Լուվեր Քարթլի-ի շրջաններում (Քարթլիի թագավորության մնացած մասը պատկանում էր Սիմոնին)։ Մրցակից եղբայրները իրար դեմ են դուրս գալիս մարտադաշտում։ Ռազմական գործողությունները տեղի են ունենում Թբիլիսիի շրջակայքում, որը Սիմոնի կողմից պաշարված էր (1567 -1569)։ Պարսիկները իրենց ունեցած գերակշիռ զորուժի շնորհիվ հաղթում են, գերի վերցնում Սիմոնին և շղթայակապ ուղարկում Ալամութի բերդը։ Դաուդ խանը իր տիրապետության տակ է վերցնում ամբողջ Քարթլին։ Ինչպես նախկինում, նա Պարսկաստանին տարեկան տուրք (հարկ) է վճարում։ Հայրենասեր ուժերը Սաչինո Բարաթաշվիլու գլխավորությամբ ընդդիմանում են դավաճան կառավարչին։ 1578 թվականին Պարսկաստանի և Օսմանյան Թուրքիայի միջև խախտվում է խաղաղությունը։ Թուրքական բանակը Լալա Շուստաֆա փաշայի գլխավորությամբ ասպատակում է երկիրը, և Դաուդ խանը ապաստան է գտնում Լոռիում։ Շահը ազատում է Սիմոնին, նրան վերականգնում գահին և ուղարկում կռվելու Օսմանյանների դեմ։ Դաուդ խանը Լոռին հանձնում է թուրքերին, իսկ ինքը փախչում է Ստամբուլ, այնտեղ ստանձնում երկու սանջակների կառավարման գործը։ Նրա որդիները՝ Բագրատը և Խոսրոն, կալվածքներ են ստանում Պարսկաստանում։ Նա Թուրքիայում ապրելու տարիներին կազմում է «Օսմանյան դարաշրջան» բժշկական տրակտատը և մի օրինակը ուղարկում հայրենիք։


== Ընտանիքը և երեխաներ ==
Դավիթ XI-ը ամուսնացել է Ելենայի հետ (1569-1578) (Ալեքսանդր II Կախեթցու ազգականուհի)։ 
Ունեցել են հետևյալ երեխաները.

Բագրատ II(Կախեթի թագավոր).
Աղջիկ՝ ամուսնացած իշխան Հասանբեկ Բարաթաշվիլու հետ.
Աղջիկ՝ ամուսնացած Արագվի Դուկի հետ.
Աղջիկ՝ ամուսնացած Ադամսուլթան Անդրոնակիշվիլու հետ։ Նրանց աղջիկ Թամարը ամուսնացել է Լուսարբի հետ։ Դավիթը ունեցել է օրինական ժառանգ, որը Ռոստոմն է (Քարթլիի թագավոր)։


== Ծանոթագրություններ ==


== Արտաքին հղումներ ==
Biography of Simon I Archived 2007-09-27 at the Wayback Machine. (In Georgian)

Kings of Kartli at Royal Ark  website (անգլերեն)
Օգուրցովո (գյուղ, Վոլչանսկի շրջան)

Օգուրցովո (ուկրաիներեն՝ Огірцеве), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1660 թվականին։
2001 թվականի տվյալներով Օգուրցովո գյուղում բնակվում էր 234 մարդ։ Բնակավայրը զբաղեցնում է 0,913 կմ² տարածք։ Բնակչության խտությունը կազմում էր 256,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեմիլիի շրջան

Սեմիլիի շրջան (չեխ․՝ Okres Semily), շրջան Չեխիայի Լիբերեցի երկրամասում։ Վարչական կենտրոնն է Սեմիլի քաղաքը։ Տարածքը 698,99 կմ² է։ Բնակչությունը 2020 թ. տվյալներով կազմում է 74 097 մարդ։ Շրջանի կազմի մեջ է մտնում 65 համայնք։


== Ծանոթագրություններ ==
Շառլ Մյունշ

Շառլ Մյունշ (ծննդյան ազգանունը՝ Մյունխ, ֆր.՝ Charles Munch, սեպտեմբերի 26, 1891(1891-09-26)[…], Ստրասբուրգ - նոյեմբերի 6, 1968(1968-11-06)[…], Ռիչմոնդ, ԱՄՆ), ֆրանսիացի դիրիժոր և ջութակահար։
Եղել է Ստրասբուրգի քաղաքային նվագախմբի (1919) և Գևանդհաուզի (1923) կոնցերտմայստեր։ 1932 թվականից Փարիզում հանդես է եկել որպես դիրիժոր, 1935-1938 թվականներին ղեկավարել է ֆիլհարմոնիայի, իսկ 1937-1946 թվականներին՝ Փարիզի կոնսերվատորիայի ընկերության նվագախմբերը։ 1946-ից աշխատել է ԱՄՆ-ում, 1949-1962 թվականներին ղեկավարել Բոստոնի սիմֆոնիկ նվագախումբը։ 1956 և 1965 թվականներին հանդես է եկել ԽՍՀՄ-ում։ 1967 թվականից գլխավորել է «Փարիզի նվագախումբ»-ը։ Մյունշի երկացանկում առանձնահատուկ տեղ է գրավել ֆրանսիական դասական և ժամանակակից երաժշտությունը։


== Ծանոթագրություններ ==


== Արտաքին հղումներ ==
Մյունշի կենսագրությունը (անգլ.)
Сайт Общества концертов Парижской консерватории Archived 2007-05-14 at the Wayback Machine.
Կուզա (գետ)

Կուզա (ռուս.՝ Куза), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Օբնորա գետի ձախ ափում՝ 49 կմ հեռավորության վրա։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կուիբիշևկոե։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000012830
Հիդրոլոգիական ուսումնասիրությունների կոդը - 110001283
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բալկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Բալկա (այլ կիրառումներ)Բալկա (ռուս.՝ Балка), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Նովոնիկոլաևսկի գյուղական համայնքի կազմի մեջ։
Պիկ ժամ

«Պիկ ժամ» (անգլ.՝ Rush Hour), ռեժիսոր Բրեթ Ռետների ֆիլմերից, որի գլխավոր դերերը մարմնավորում են Ջեքի Չանը, Քրիս Թաքերը, Էլիզաբեթ Պենյան, Թոմ Ուիլկինսոնը, Մարկ Ռոլստոնը, Ֆիլիպ Բեյքեր Հոլը, Քեն Լյունը, Ցի Ման, Ռոբերտ Լիտմանը, Մայքլ Չոուն։
Լոս Անջելեսում չարագործները գողանում են չինական դեսպանի փոքրիկ աղջկան, որին Հոնկոնգում կունգ ֆու է սովորեցրել քննիչ Լին։ Կոնսուլը Լիին կանչում է Ամերիկա, որպեսզի վերջինս մասնակցի աղջկան ազատագրելու միջոցառմանը։ ԴՀԲ-ի գործակալները ոստիկանությունից ուզում են ամենաանպիտան աշխատակցին, որպեսզի վերջինս չինացուն ցույց տա Ամերիկայի տեսարժան վայրերը և չխառնվեն իրենց գործերին։ Իսկ այդ անձը Կարտերն է, որն ամենաշատախոս ոստիկանն է։ Որոշ տարձայնություններից հետո երկու ոստիկանները լրջորեն գործի են անցնում, որպեսզի ազատագրեն աղջկան։


== Ծանոթագրություններ ==


== Արտաքին հղումներ ==
Պիկ ժամ(անգլ.) ֆիլմը Internet Movie Database կայքում
«Պիկ ժամ»(ռուս.) ֆիլմը ԿինոՊոիսկ կայքում։
Սիմիտլի (այլ կիրառումներ)

Սիմիտլի կարող է վերաբերվել.

Սիմիտլի, քաղաք Բուլղարիայի Բլագոևգրադի մարզի համանուն համայնքում։
Սիմիտլի, համայնք Բուլղարիայի Բլագոևգրադի մարզում։
Զուբանևսկի գյուղական խորհուրդ (Գլոբինսկի շրջան)

Զուբանևսկի գյուղական խորհուրդ  (ուկրաիներեն՝ Зубанівська сільська рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Զուբանևսկի գյուղական խորհրդում բնակվում էր 969 մարդ։ Բնակավայրը զբաղեցնում է 40,83 կմ² տարածք։ Բնակչության խտությունը կազմում էր 23,73 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ծաղկե (Օվաջըկի գավառ)

Անվան այլ կիրառումների համար տե՛ս՝ Ծաղկե (այլ կիրառումներ)Ծաղկե, գյուղ Արևմտյան Հայաստանում, Խարբերդի վիլայեթի Օվաջիկի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գրյազնուշկա (Գուբսի վտակ)

Անվան այլ կիրառումների համար տե՛ս՝ Գրյազնուշկա (այլ կիրառումներ)Գրյազնուշկա (ռուս.՝ Грязнушка), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Գուբս գետի ձախ ափին՝ 16 կմ հեռավորության վրա։ Գետի երկարությունը 12 կմ է, ավազանի տարածքը 19,6 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Լաբա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020000712108100003663
Հիդրոլոգիական ուսումնասիրությունների կոդը - 108100366
Ավազանի կոդը - 06.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1560

1560 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1560 թվականն է, 
XVI դարի 60-րդ տարին։


== Դեպքեր ==


== Ծնունդներ ==


== Մահեր ==
Աղայի տուն (թանգարան)

Նիժնի Տագիլի հանքարդյունաբերական բնակչության կենցաղի և արհեստների «Աղայի տուն» թանգարան  (ռուս.՝ Музей быта и ремёсел горнозаводского населения Нижнего Тагила «Господский дом»), Սվերդլովսկի մարզի Գորնոզավոդսկի շրջանի բնակչության կյանքին, աշխատանքին, մշակույթին ու ստեղծագործությանը վերաբերող թանգարան։ Ընդգրկված է «Գորնոզավոդսկի Ուրալ» թանգարան-արգելոցի կազմում։
Գտնվում է Դեմիդով իշխանների նախկին տան կողքին՝ ուրալցի Խուդոյարով նկարիչների տուն-թանգարանի հարևանությամբ, որտեղ այժմ տեղակայված է  Արհեստների թանգարանը, որի հետ միասին կազմում է ազգագրական համալիրի մաս։ Թանգարանը գտնվում է Նիժնի Տագիլի Լենինսկի շրջանում, Տագիլսկայա փողոցում։


== Պատմություն ==
Նիժնի Տագիլում այս շենքը սովորաբար անվանում են «Աղայի տուն»։ Թանգարանի շենքը համարվում է 20-րդ դարի սկզբի նեոդասական ոճով կառուցված աղայական տան օրինակ։ Ի սկզբանե եղել է Դեմիդով իշխանների գլխավոր նստավայրը։ Այնտեղ կազմակերպվել են պարահանդեսներ, բարձրաշարհիկ երեկոներ՝ թանկագին հյուրերի ընդունելությամբ։ 1917 թվականի հեղափոխությունից հետո շենքն օգտագործվել է որպես կոմունալ բնակարան։ 1981 թվականին մշակվել է շենքի վերականգնման ծրագիր։ Թանգարանը բացվել է 1997 թվականի օգոստոսին։


== Ցուցադրություն ==
Թանգարանն ունի յուրահատուկ կնձնիից և մետաղից հնամաշ իրեր, 19-20-րդ դդ. Ուրալի Գորնոզավոդսկի շրջանի բնակչության հագուստը, կանանց ձեռքի աշխատանքների նմուշներ նմուշները (վուշե արտադրանք, գործվածք և ձեռագործ իրեր)։ Այցելուն կարող է պատկերացում կազմել գյուղացիների և աշխատողների կյանքի, արհեստի և կենցաղի, ուրալյան երկրի անցյալ դարերի  մասին։ Լայնորեն ներկայացված են Նիժնի Տագիլի կաշվի, կոշկեղենի, տակառագործական,  սնդուկների արհեստները, որոնցից մի քանիսը միայն ձևավորվել են 19-րդ դարի ավարտին։ Բացի այդ, ներկայացված են տարբեր 8-րդ դարից մինչև 20-րդ դարի սկիզբ տարբեր դասերի ինտերիերներ, իշխան Դեմիդովների անձնական իրերը։ Բացի այդ, թանգարանն ունի պատմական փաստաթղթերի, քարտեզների և լուսանկարների ցուցադրություն, որտեղ ներկայացվում է Նիժնի Տագիլի՝ որպես քաղաքային միավորի ձևավորման գործընթացը։ Մասնավորապես, ներկայացված են քաղաքի տարբեր ժամանակների քարտեզներ և  թանգարանային այլ ցուցանմուշներ, որոնք լուսաբանում են, թե ինչպես է կյանքը փոխվել Նիժնի Տագիլում։


== Ծանոթագրություններ ==
(1842) Հինեկ

(1842) Հինեկ (անգլ.՝ Hynek), աստերոիդ աստերոիդների հիմնական գոտում։ Հայտնաբերվել է 1972 թվականի հունվարի 14-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,266677 ա. մ., առավելագույնը մոտենում է 1,8572 ա. մ. հեռավորության վրա և հեռանում 2,6761 ա. մ.։ Արեգակի շուրջ մեկ ամբողջական պտույտ է կատարում 1246,47 երկրային օրվա ընթացքում, իր ուղեծրով շարժվելով միջինում 0,288815 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,35° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1842) Հինեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերխնիե Լուգի

Վերխնիե Լուգի (ռուս.՝ Верхние Луги), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլոբոդա (գյուղ, Իզմալկովսկի շրջան)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Լիպեցկի մարզի Իզմալկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեստերիխա (Լետկայի վտակ)

Անվան այլ կիրառումների համար տե՛ս՝ Նեստերիխա (այլ կիրառումներ)Նեստերիխա (ռուս.՝ Нестериха), գետ Ռուսաստանում, հոսում է Սլոբոդսկոյ շրջանում, Կիրովի մարզում։ Գետաբերանը տեղակայված է Լետկա գետի աջ ափին՝ 35 կմ հեռավորության վրա։ Գետի երկարությունը 16 կմ է։
Գետի ակունքը գտնվում է անտառներում 15 կմ հարավ-արևմուտք Սուխոբարկա գյուղում և Յուրյա գյուղից 25 կմ արևելք։ Գետը հոսում է հյուսիս-արևելք անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031891
Հիդրոլոգիական ուսումնասիրությունների կոդը - 111103189
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոկտեմբերի 26

Հոկտեմբերի 26, տարվա 299-րդ (նահանջ տարիներին՝ 300-րդ) օրն է։

Տարվա ավարտին մնում է 66 օր։


== Դեպքեր ==
1636՝ հիմնադրվում է Հարվարդի համալսարանը
1863 - Լոնդոնում հիմնվում է Անգլիայի ֆուտբոլային միությունը
1900 - Նյու Յորքում բացվում է մետրոյի առաջին գիծը
1947՝ Արևմտյան Ուկրաինայից տեղահանվում է 78 հազար մարդ
1956՝ ստեղծվում է Ատոմային էներգիայի միջազգային գործակալությունը
1978 - Առողջապահության համաշխարհային կազմակերպությունը հայտարարում է ծաղիկ հիվանդության վերացման մասին


== Ծնունդներ ==
1673 - Դիմիտրիե Կանտեմիր մոլդովացի աշխարհագրագետ, պատմաբան և փիլիսոփա (մ. 1723)
1685 - Դոմենիկո Սկարլատի իտալացի կոմպոզիտոր (մ. 1757)
1738 - Մատվեյ Կազակով ռուս ճարտարապետ (մ. 1812)
1759 - Ժորժ Ժակ Դանտոն ֆրանսիացի իրավաբան և քաղաքական գործիչ (մ. 1794)
1797 - Ջուդիտա Պաստա, իտալացի օպերային երգչուհի (մ. 1865)
1874 - Օննիկ Չիֆթե-Սարաֆ, արևմտահայ գրող, արձակագիր (մ. 1932)
1881 - Սերգեյ Մերկուրով հունահայ քանդակագործ (մ. 1952)
1931 - Ուլյան Փիրումով գազադինամիկայի և հրթիռային տեխնիկայի բնագավառի հայ գիտնական (մ. 2015)
1934 - Ժակ Լուսյե ֆրանսիացի դաշնակահար
1947 - Հիլարի Քլինթոն ամերիկացի իրավաբան և քաղաքական գործիչ
1951՝
Հրանտ Խաչատրյան, քաղաքական գործիչ
Ջուլիան Շնաբել ամերիկացի ռեժիսոր և դրամատուրգ
1958 - Լևոն Ալթունյան, հայ բժիշկ
1964 - Յուրի Դոխոյան ռուսաստանցի հայազգի շախմատիստ
1973 - Սեթ Մաքֆարլեյն ամերիկացի հնչյունավորող դերասան, երգիչ և ռեժիսոր
1978 - Սի Էմ Փանք ամերիկացի ըմբիշ
1985 - Անդրեա Բարնյանի ամերիկացի բասկետբոլիստ


== Մահեր ==
1876՝ հայ բանաստեղծ, բանասեր-լեզվաբան և աստվածաբան Էդուարդ Հյուրմյուզյան (Հյուրմյուզ) (*1799)
1884՝ եկեղեցական և հասարակական գործիչ Ներսես Վարժապետյան (*1837)
1905՝ ռուս նկարիչ Վիկտոր Բորիսով-Մուսատով (*1870)
1951՝ հայ իրանագետ-լեզվաբան Ռուբեն Աբրահամյան (*1881)
1976՝ ճարտարապետ Հովհաննես Բաբաջանյան (*1901)
1983՝ գրականագետ Մկրտիչ Մկրյան (*1907)
1984՝ երգչուհի Լուսիկ Քոշյան (*1921)
2003՝ ռուս դերասան Լեոնիդ Ֆիլատով (*1946)
2004՝ ավստրիացի ջութակահար Ռիկարդո Օդնոպոզոֆ (*1914)


== Տոներ ==
Նաուրու` Անգամի օր
Բենին` Զինված ուժերի օր
ԱՄՆ` Զոքանչի օր


== Ծանոթագրություններ ==
Ջորջթաունյան տղաներ

Ջորջթաունյան տղաներ, Կանադայի կողմից իրականացված մարդասիրական առաջին միջազգային միջոցառումը, որ կազմակերպվել է Կանադայի հայկական նպաստամատույց ընկերակցության (Armenian Relief Association of Canada) ջանքերով։ Հայոց ցեղասպանության տուժածներին ուղղված մարդասիրական օգնության շրջանակներում Կանադա են տեղափոխվում հայ որբեր։ Առաջին 50 տղաները Կանադա են ժամանում 1923 թվականին։ Հաջորդ տարի Կանադա են հասնում ևս 40 որբեր։ 1928 թ. բոլոր 109 տղաները տեղափոխվում են Ջորջթաուն քաղաք և հետագայում այդ քաղաքի անվամբ կոչվում Ջորջթաունյան տղաներ։
Հայ տղաները բնակվում, աշխատում ու կրթություն են ստանում Ջորջթաունի մետ գտնվող մի ագարակում։ Նրանք սովորում են վարել ագարակի գործերը։ այս ընթացքում նրանց մեծապես աջակցում է կանադահայ գործարար Արիս Ալեքսանյանը։ Վերջինիս օգնությամբ տղաները սկսում են Արարատ լրագրի հրատարակությունը։ Լրագիրը գրվում և հրատարակվում էր տղաների ջանքերով և նպաստում էր նրանց անգլերենի զարգացմանը։ Մինչ 1927 թվականը 91 տղաներ տեղավորվում են Օնտարիոյի տարբեր ագարակներում։ 1929 թ. այն ագարակը, որտեղ նախապես տեղավորվել էին տղաները, վերանվանվում է Cedarvale դպրոց աղջիկների համար։ Ներկայումս այն նույնանաուն այգու մաս է կազմում։ 2010 թվականի հունիսի 26-ին այգում տեղադրվել է հուշատախտակ (Ontario Provincial Plaque)՝ ի հիշատակ այդտեղ ապրած հայ տղաների։


== Ծանոթագրություններ ==
Պոչինոկ-1 (գյուղ, Դուխովշչինսկի շրջան)

Պոչինոկ-1 (ռուս.՝ Починок-1), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիթառի թանգարան

Կիթառի թանգարան (շվեդերեն՝ Gitarrmuseet), թանգարան, որը գտնվում է Շվեդիայի Ումեո քաղաքի կենտրոնում։


== Պատմություն ==
Թանգարանը տեղակայված է աղյուսից կառուցված  տան մեջ, որը նախկինում զբաղեցնում էր Բերցելիուսի անվան վասակոլանյան դպրոցը։ Թանգարանի շենքը կառուցվել է 1904 թվականին։ Շենքում  տեղակայված են նաև ռոք ակումբ, ռեստորան և երաժշտական խանութ։ Թանգարանը բացվել է 2014 թվականի հունվարի վերջին` Ումեո քաղաքը 2014 թվականին եվրոպական մշակութային մայրաքաղաք հայտարարելու կապակցությամբ։ Թանգարանի շենքը համասեփականատիրական իրավունքներով օգտագործվում է 4Sound երաժշտական խանութի և Շարինսկի ռոք ակումբի կողմից (որոնք պահպանել են այս անունը նույնիսկ Շարինսկի վիլլայից Վասակոլան տեղափոխվելուց հետո), ովքեր նույնպես գումարներ են ներդրել թանգարանում։ Ումեոյի քաղաքապետարանը աջակցում է թանգարանին` նորոգելով և կատարելագործելով տարածքները, 2014-2015 թվականներին համաֆինանսավորման գումարը կազմել է 2,400,000 շվեդական կրոն։


== Հավաքածու ==
Թանգարանի հավաքածուները հիմնականում բաղկացած են 1950-1960-ական թվականներին թողարկված էլեկտրակիթառներից, ինչպես նաև ներկայացված է էլեկտրական բաս կիթառների, ուժեղացուցիչների և էլեկտրակիթառների պատմության հետ կապված ավելի փոքր հավաքածու։ Հավաքածուն հավաքվել է 1970 թվականից եղբայրներ Միքայել և Սեմյուել Ադենների  կողմից, բայց դրանք  ամբողջական տեսքով չեն ներկայացվել հանրային ցուցադրման համար մինչև թանգարանի բացումը։
Հավաքածուի առավել բացառիկ նմուշներից են 1958 Gibson Flying V, 1960 Les Paul և Fender Broadcaster 1950 կիթառները։ Ընդհանուր առմամբ, այնտեղ ներկայացված են ավելի քան 500 կիթառ։ Թանգարանը գրավել է միջազգային հանրության ուշադրությունը և ներկայացվել է որպես իր տեսակի մեջ ամենամեծը աշխարհում։
Բացի թանգարանի սեփական հավաքածուն, առանձին տեղ է հատկացված նաև ժամանակավոր ցուցահանդեսների անցկացման համար։ «Ումո - եվրոպական հարդկորի մայրաքաղաք 1989-2000» ցուցահանդեսի բացման ժամանակ թանգարանը ներկայացրել է ժողովրդական շարժման արխիվների փաստաթղթերի հավաքածու։


== Ծանոթագրություններ ==


== Արտաքին հղումներ ==
Guitars – the Museum
The Guitarist, October 2013: "Building the dream" (pdf)
Umea.se: "Den hemliga gitarrsamlingen"
Գոմիկ (Շարուր-Դարալագյազի գավառ)

Անվան այլ կիրառումների համար տե՛ս՝ Գոմիկ (այլ կիրառումներ)Գոմիկ, գյուղ Երևանի նահանգի Շարուր-Դարալագյազի գավառում։ Գտնվում էր Արաքս գետի ձախ ափին, Սադարակ գյուղից 7.5 կմ արևելք։


== Բնակչություն ==
XX դարի սկզբին ուներ 45 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ուկրաինսկ

Ուկրաինսկ (ուկրաիներեն՝ Украї́нськ), քաղաք Ուկրաինայի Դոնեցկի մարզի Սելիդովոյի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Լեսովկա։ Հիմնադրվել է 1952 թվականին։
2012 թվականի տվյալներով Ուկրաինսկ քաղաքում բնակվում էր 12 061 մարդ։ Բնակավայրը զբաղեցնում է 6,4 կմ² տարածք։ Բնակչության խտությունը կազմում էր 2068 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պուզիկովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ Պուզիկովո (այլ կիրառումներ)Պուզիկովո (ռուս.՝ Пузиково), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաստրիա

Գաստրիա (հուն․՝ Γαστριά, թուրքերեն՝ Kalecik), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 435 մարդ, հիմնականում՝ թուրք կիպրացիներ։


== Ժողովրդագրություն ==


== Ծանոթագրություններ ==
Ջեյմս Բեթչելլեր Սամներ

Ջեյմս Բեթչելլեր Սամներ (անգլ.՝ James Batcheller Sumner, նոյեմբերի 19, 1887(1887-11-19)[…], Կանտոն, Նորֆոլկ շրջան, Մասաչուսեթս, ԱՄՆ - օգոստոսի 12, 1955(1955-08-12)[…], Բուֆֆալո, Նյու Յորք, ԱՄՆ), ամերիկացի կենսաքիմիկոս, փիլիսոփայության դոկտոր, ԱՄՆ-ի Ազգային ԳԱ և արվեստների ու գիտությունների ամերիկական ակադեմիայի անդամ։


== Կենսագրություն ==
Ավարտել է Հարվարդի համալսարանը (1910)։ 1914-1929 թվականներին կենսաքիմիա է դասավանդել Կորնելյան համալսարանում (ԱՄՆ), 1929 թվականից՝ աեղի ֆերմենտների քիմիայի լաբորատորիայի տնօրեն։ Աշխատանքները վերաբերում են ֆերմենտների և սպիտակուցների քիմիային, ապացուցել է ֆերմենտների սպիտակուցային բնույթը, առաջինն է բյուրեղային տեսքով անջատել ուրեազ ֆերմենտը (1926)։ Նոբելյան մրցանակ (1946, Նորթրոփի և Ստենլիի հետ համատեղ)։


== Ծանոթագրություններ ==
Խաչքար Տուտիկ Իշխանի

Տուտիկ իշխանի խաչքար-հուշակոթող, որը գտնվում է Լոռու մարզի Կողես գյուղում և թվագրվում է 1241 թվականին։ Հայաստանի պատմության և մշակույթի անշարժ հուշարձանների ցանկում գրանցված է 7.56/1 համարով։
Կոթողը նվիրված է Սուրբ Երրորդությանը և Տուտիկ իշխանի հարազատների հիշատակին։ Կոթողը գտնվում է Կողես գյուղի կենտրոնական հատվածում գտնվող գերեզմանատանը։
Կողեսի  պահպանված  հուշարձաններից ամենանշանավորը Տուտիկ իշխանի խաչքար-հուշակոթողն է (1241 թ.): Այն կանգնեցված է գյուղի կենտրոնական մասում գտնվող գերեզմանատան տարածքում։ Կոթողը նվիրված է Սուրբ Երրորդությանը և Տուտիկ իշխանի հարազատների հիշատակին։
Այստեղ է նաև Տուտիկ իշխանի  տոհմական  դամբարանը։  Այն եղել է գետնահարկ և թաղածածկ, այժմ չնչին հետքերն են մնացել։ Դամբարանի գլխին` արևելքից, կանգնած են իրար կից երեք գեղաքանդակ խաչքարեր՝ ճարտարապետորեն ձևավորված ընդհանուր պատվանդանի վրա։ Խաչքարերից մեջտեղինն ավելի մեծ է և նրբաքանդակ, իսկ մյուսների խաչից ներքև պատկերված են հեծյալ ռազմիկներ, ձեռքերին երկար նիզակներ և սպառազեն, ձիերը քառատրոփ վազքի դիրքով են։ 
Պատվանդանի վրա կա հետևյալ տապանագիրը. 
«Կամավն բարերարին Աստծոյ ևս Տուտիկս և մայրն իմ Թամար և ամուսինն իմ Դիդկա կանգնեցաք զերորդութիւնն վասն Սասնայի և Քամեթարայ և Նորադինին, որք անհետ կորան ի ձեռս անաւրինաց և սուգ մեծ և անմխիթար թողին մեզ, որք երկրպագեք յիշեցեք զմեզ և յծնաւղս մեր թվին ՈՂ-ին (1241 թ.)»: 
Տուտե իշխանի սերունդը իշխել և կալվածքներ է ունեցել Լոռիում՝  Կողես-Օձուն տարածաշրջանում։ Հայտնի է, որ Տուտե իշխանի մյուս որդին` Տուտիկ (նաև՝ Տոտիկ) հայտնի գիտնական հոգևորականի եղբայրը, մեծ հարգանք է վայելել ամբողջ Լոռիում, և նրա անվամբ կոչվել են թե Կողեսի մոտի վտակը՝ Տոտկաջուր, և թե դրա շրջակայքը։ Հետագայում այս կալվածքն անցել է Լորիս-Մելիքյաններին։ Կողեսը եղել է նրանց իշխանական նստավայրը, հին ավանդազրույցներում այն թագավորական նստավայր են կոչել։ 
Տուտե իշխանի քույրը Սարգիս Մեծի կինն էր, Զաքարյան միջնադարյան իշխանապետության հիմնադիրներ Իվանե և Զաքարե Զաքարյաններ մայրը։ Տուտե իշխանի որդին՝ Գրիգոր Թութևորդին, մեծապես հայտնի կրոնական գործիչ էր, դպրոցապետ ու գիտնական, Հաղպատի թեմի առաջնորդը։


== Արձանագրություն ==
Կոթողի վրա պահպանվել է հետևյալ արձանագրությունը.


== Աղբյուրներ ==
«ՊԱՏՄԱՄՇԱԿՈՒԹԱՅԻՆ ԱՐԳԵԼՈՑ-ԹԱՆԳԱՐԱՆՆԵՐԻ ԵՎ ՊԱՏՄԱԿԱՆ ՄԻՋԱՎԱՅՐԻ ՊԱՀՊԱՆՈՒԹՅԱՆ ԾԱՌԱՅՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ Archived 2016-06-24 at the Wayback Machine.


== Ծանոթագրություններ ==
Տրուբաչովի ջոկատը պայքարում է

«Տրուբաչովի ջոկատը պայքարում է» (ռուս.՝ «Отряд Трубачёва сражается»), ռեժիսոր Իլյա Ֆրեզի գեղարվեստական ֆիլմը, որը նկարահանվել է 1957 թվականին Մաքսիմ Գորկու անվան կինոստուդիայում Վալենտինա Օսեևայի «Վասյոկ Տրուբաչովը և նրա ընկերները» վեպի 2-րդ գրքի հիման վրա։
«Վասյոկ Տրուբաչովը և նրա ընկերները» ֆիլմի շարունակությունն է, որը նկարահանվել է երկու տարի առաջ։


== Սյուժե ==
Ֆիլմում ներկայացվում են արկածները, որոնք բաժին են ընկել պիոներներին, որոնք հայտնվել են Հայրենական մեծ պատերազմի ժամանակ գերմանացիների կողմից գրավված տարածքում և սկսել են պայքարել թշնամիների դեմ։


== Դերերում ==
Օլեգ Վիշնև – Վասյոկ Տրուբաչով
Վովա Սեմենովիչ – Սաշա Բուլգակով
Սաշա Չուդակով – Կոլյա Օդինցով
Սլավա Դևկին – Կոլյա Մազին
Ժորա Ալեքսանդրով – Պետկա Ռուսակով 
Վալերի Սաֆարբեկով – Սևա Մալյուտին
Նատաշա Ռիչագովա – Նյուրա Սինիցինա
Օլյա Տրոիցկայա – Լիդա Զորինա
Սաշա Վդովին – Գենկա Նալիվայկո
Պետրո Դուպակ – Իգնատ Տարասյուկ
Իվան Սվիշչ – Ֆեդկա Գուզ
Յուրի Բոգոլյուբով – Սերգեյ Նիկոլաևիչ, ուսուցիչ
Լեոնիդ Խարիտոնով – Միտյա Բուրցև
Սերգեյ Բլիննիկով – Ստեպան Իլյիչ
Անատոլի Կուբացկի – Միխայլո պապ
Նիկոլայ Յակովչենկո – Իվան Մատվեիչ, մեղվաբույծ
Ելենա Մաքսիմովա – պառավ Իվգա
Նիկոլայ Պանասյով – ոստիկան Պետրո
Եկատերինա Լիտվինենկո – Օքսանա, ուսուցչի քույրը
Վլադիմիր Եմելյանով – Միրոն Դմիտրիևիչ
Յուրի Մեդվեդև – Տրուբաչովի հայրը (լուսագրերում նշված չէ)
Իվան Ռիժով – Յակով Պրյանիկ, պարտիզան


== Ծանոթագրություններ ==
Լիլիթ Բրուտյան

Լիլիթ Գեորգի Բրուտյան (օգոստոսի 7, 1953(1953-08-07), Երևան, Հայկական ԽՍՀ, ԽՍՀՄ), հայ լեզվաբան։ Բանասիրական գիտությունների դոկտոր (1992), պրոֆեսոր (2003): Հայոց փիլիսոփայական ակադեմիայի ակադեմիկոս, Երևանի պետական համալսարանի ռուսաց լեզվաբանության, տիպաբանության և հաղորդակցման տեսության ամբիոնի վարիչ։ Լ. Գ. Բրուտյանի գիտական հետաքրքրությունների շրջանակը ընդգրկում է ընդհանուր և համեմատական լեզվաբանության, լեզվափիլիսոփայության, հաղորդակցման տեսության, փաստարկման տեսության, գործաբանության, գենդերային լեզվաբանության, ճանաչողական լեզվաբանության, հոգելեզվաբանության, երեխաների խոսքի, տեղանունների և այլ հիմնահարցեր։


== Կենսագրություն ==
Լիլիթ Բրուտյանը ծնվել է 1953 թվականի օգոստոսի 7-ին, Երևանում։ 1975 թվականին ավարտել է Երևանի պետական համալսարանը։ 1979 թվականից աշխատում է ԵՊՀ-ում, միաժամանակ՝ ՀՀ ԳԱԱ Լեզվի ինստիտուտի գիտաշխատող, 1994-1995 թվականներին՝ Մոնթքլերի (ԱՄՆ) համալսարանի պրոֆեսոր։
Ուսումնասիրությունները վերաբերում են ընդհանուր և համեմատական լեզվաբանության, լեզվափիլիսոփայության, հոգելեզվաբանության, ճանաչողական լեզվաբանության հիմնախնդիրներին։
Պրոֆեսոր Լ. Գ. Բրուտյանը հեղինակ է մոտ 120 գիտական աշխատությունների, որոնք տպագրվել են Ռուսաստանում, ԱՄՆ-ում, Իսպանիայում, Իտալիայում, Սլովենիայում, Լեհաստանում, Չինաստանում, Նիդեռլանդներում, Ֆինլանդիայում, Ուկրաինայում, Շվեյցարիայում, Լիտվիայում և այլ երկրներում։ Հրապարակումների թվում 10 գիրք է։
Գիտական զեկույցներով հանդես է եկել Նիդեռլանդներում, ԱՄՆ-ում, Իսպանիայում, Ռուսաստանում, Ֆինլանդիայում, Շվեցարիայում, Լեհաստանում, Լիտվայում, Բելառուսում, Չինաստանում և այլն։
Փաստարկման ուսումնասիրման միջազգային ընկերության (Նիդեռլանդներ), Գործաբանության միջազգային ընկերության (Բելգիայ), "Journal of US-China Foreign Language" (ԱՄՆ), "Journal of Sino-US English teaching" (ԱՄՆ), "Լեզու և լեզվաբանություն" ամսագրերի խմբագրակազմերի, գիտական աստիճաններ շնորհող մասնագիտացված խորհուրդների անդամ է, Հայաստանի կրթության և գիտության նախարարության Գիտության պետական կոմիտեի փորձագետ և այլն։


== Մրցանակներ ==
«Աշխարհի առաջատար մանկավարժ 2005» (Մեծ Բրիտանիա) մրցանակ, 2005
Հայաստանի կրթության և գիտության նախարարության պատվոգիր, 2009


== Ծանութագրություններ ==


== Արտաքին հղումներ ==
Լիլիթ Գեորգի Բրուտյանը ԵՊՀ կայքում
Լենինգրադսկի (քաղաքատիպ ավան, Իուլտինսկի շրջան)

Լենինգրադսկի (ռուս.՝ Ленинградский), քաղաքատիպ ավան Ռուսաստանի, Չուկոտկայի ինքնավար օկրուգի Իուլտինսկի շրջանի կազմում։
Բնակչությունը 2007 թվականին գրանցված տվյալներով կազմում էր 660 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեիրմենդերե

Դեիրմենդերե, գետ Սև ծովի ավազանում։ Սկիզբ է առնում Պոնտական լեռներից, Կոլաթ լեռնագագաթի լանջերից և ծովն է թափվում Տրապիզոն քաղաքի մոտ։ Հնում կոչվում էր Պիքսիտ։ Ստորին հոսանքում կային մի շարք ջրաղացներ։ Գարնանը խիսը վարարում է և ավերում իր հովտում գտնվող շրջանները։ Ծայր ստորին հոսանքի վրա կա հնգակամար մեծ կամուրջը։ Ձկնառատ է, որոշ աղբյուրների վկայությամբ Պետրոս կաթողիկոսը իբր այս գետի ընթացքը շրջել է բյուզանդական կայսեր՝ Վասիլի ներկայությամբ և ստացել Գետադարձ մականունը։


== Ծանոթագրություններ ==
Եկմալ (Մշո գավառ)

Անվան այլ կիրառումների համար տե՛ս՝ Եկմալ (այլ կիրառումներ)Եկմալ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 25 կմ արևելք։


== Բնակչություն ==
XX դարի սկզբին ուներ 10-15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սևաոտ կատու

Սևաոտ կատու (լատ.՝ Felis nigripes), կատվազգիների ընտանիքի կաթնասուն, այս ընտանիքի ներկայացուցիչներից ամենափոքրը (միջին քաշը՝ 1,6 կգ, մարմնի երկարությունը՝ 36-52 սմ, պոչինը՝ 13-20 սմ)։ Հանդիպում է Աֆրիկայի անապատային շրջաններում։ Գունավորումը ավազադեղին մուգ պտերով։ Սևաոտ կատուներն ապրում են ճագարների ու տերմիտների բներում։
Ենթատեսակները.

Felis nigripes nigripes ՝ Նամիբիայում,
Felis nigripes thomasi (ավելի մուգ գունավորմամբ) ՝ Բոտսվանայում։


== Արտաքին հղումներ ==
Նկարագրությունը BBC-ում և
Սևաոտ կատու Archived 2012-03-13 at the Wayback Machine. Proxvost.info կայքում
Աուրայոկի (գետ, թափվում է Լադոգա լիճ)

Աուրայոկի (ռուս.՝ Аурайоки), գետ Ռուսաստանում, հոսում է Կարելական ինքնավար հանրապետությունում։ Թափցում է Լադոգա լիճ։ Գետի երկարությունը 19 կմ է, ավազանի տարածքը 110 կմ2։


== Աշխարհագրություն և հիդրոլոգիա ==
Վտակներ՝

Ռուոկոոյա (աջ, թափվում է Աուրայոկի գետաբերանից 1,4 կմ հեռվաորության վրա)։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոգա լճի ավազան է։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000010740
Հիդրոլոգիական ուսումնասիրությունների կոդը - 102001074
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տերնովշչինա (գյուղ, Լուբնիի շրջան)

Անվան այլ կիրառումների համար տե՛ս՝ ՏերնովշչինաՏերնովշչինա (ուկրաիներեն՝ Тернівщина), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Տերնովշչինա գյուղում բնակվում էր 401 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)